**Piemērs[[1]](#footnote-1), kā veikt aprēķinus attiecībā uz personām, kas tiek pārceltas darbā Latvijas Republikas pastāvīgajā pārstāvniecībā ES un citās starptautiskajās organizācijās[[2]](#footnote-2)**

Šie aprēķini veikti, pieņemot, ka darbā Latvijas Republikas pastāvīgajā pārstāvniecībā ES un citā starptautiskā organizācijā tiek pārcelts viens nozares pārstāvis ar laulāto un vienu bērnu, kurš vecāks par 12 gadiem. Šajā gadījumā aprēķinos iekļauj sekojošas pozīcijas:

* algas pabalsts par dienestu ārvalstīs atbilstoši darbinieka amatam;
* pabalsts par laulātā un viena bērna, kurš vecāks par 12 gadiem, uzturēšanos ārvalstīs,
* pabalsts mājsaimniecības inventāra iegādei, ko aprēķina atbilstoši darbinieka amatam un piemaksām laulātajam (20%) un vienam bērnam (10%);
* pabalsts dienesta vajadzībām izmantojamā transporta izdevumu segšanai - 71,14 *euro* mēnesī;
* dzīvokļa īres izdevumu un komunālo maksājumu kompensācija, ko aprēķina atbilstoši darbinieka amatam un piemaksai par vienu bērnu (5%);
* ar dzīvokļa īres līguma slēgšanu saistīto izdevumu kompensāciju, ko aprēķina, plānojot māklera pakalpojumu izdevumus dienesta dzīvokļa viena mēneša īres maksas apmērā, bet depozīta iemaksu - dienesta dzīvokļa divu mēnešu īres maksas apmērā;
* darbinieka un viņa ģimenes locekļu (laulātais, viens bērns) ceļa izdevumu kompensācija, nepārsniedzot lidojuma biļetes cenas apmēru ekonomiskajā klasē;
* darbinieka un viņa ģimenes locekļu (laulātais, viens bērns) personīgo mantu transportēšanas izdevumu kompensācija[[3]](#footnote-3);
* darbinieka un viņa ģimenes locekļu (laulātais, viens bērns) ceļa izdevumu kompensācija reizi kalendārajā gadā, kas saistīta ar došanos atvaļinājumā uz Latviju un atgriešanos dienesta vietā, nepārsniedzot lidojuma biļetes cenas apmēru ekonomiskajā klasē;
* darbinieka un viņa ģimenes locekļu (laulātais, viens bērns) apdrošināšanas un transportēšanas izdevumu kompensācija – ne vairāk kā 1708 *euro* x 2 pieaugušie + ne vairāk kā 997 *euro* par 1 bērnu = ne vairāk kā 4413 *euro* gadā;
* bērnu skolas izdevumu kompensācija – ES dalībvalstu Pastāvīgo pārstāvniecību ES darbinieku bērniem skola ir bezmaksas. Skolas izdevumi Ženēvā ir līdz 21 000 *euro* gadā.

Ārlietu ministrs E.Rinkēvičs

Vīzas:

valsts sekretārs A.Pildegovičs

Latvijas prezidentūras Eiropas Savienības Padomē

sekretariāta direktore I.Skujiņa

08.05.2014

360

Dz.Liepiņa, 67011759

[Dzidra.Liepiņa@es2015.lv](mailto:Dzidra.Liepiņa@es2015.lv)

1. Piemēram ir rekomendējošs raksturs. [↑](#footnote-ref-1)
2. Aprēķini veicami atbilstoši 2010.gada 29.jūnija Ministru kabineta noteikumiem Nr.602 „Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), karavīriem un sakaru virsniekiem par dienestu ārvalstīs un to izmaksas kārtību”. [↑](#footnote-ref-2)
3. Ārlietu ministrija savu darbinieku personīgo mantu transportēšanu uz ārvalstīm nodrošina ar ministrijas transportlīdzekli. [↑](#footnote-ref-3)